Jeb Bush

John Ellis «Jeb» Bush (født 11. februar 1953 i Midland i Texas) er en amerikansk politiker som var guvernør i delstaten Florida. Han er sønn av tidligere president George H.W. Bush og Barbara Bush, og yngre bror av tidligere president George W. Bush. Jeb Bush representerer Det republikanske parti. Klengenavnet «Jeb» er fra initialene JEB.

 Oppvekst og utdanning 
Jeb Bush ble født 11. februar 1953 i Midland i Texas. Da han var 6 år, flyttet familien til Tanglewood i Houston i Texas.

Han vokste opp med to yngre brødre, Neil og Marvin, en yngre søster, Dorothy, og den syv år eldre broren, George.  Jeb Bush gikk på Grady Elementary School i Houston."Long-held values shape Public Life of Jeb Bush ." The Miami Herald. September 22, 2002. Besøkt 06.09.2015. "Bush attended public Grady Elementary School in Houston for several years[...]"

I likhet med faren og hans eldre bror, begynte Jeb Bush i en alder av 14 år - høsten 1967, på internatskolen Phillips Academy Andover i Andover, Massachusetts.  Selv om han fikk dårlige karakter i starten og ble tatt for å røyke marijuana, gikk han ut med honor roll ved slutten av sitt siste år og hadde vervet som kaptein på tennislaget.

I en alder av 17 år underviste Bush i engelsk og bidro til byggingen av en skole i Ibarrilla, en liten landsby utenfor León i Guanajuato i Mexico, som en del av Andovers sommerskoleprogram. Mens han var i Mexico, møtte han det som skulle bli hans kone, Columba Garnica Gallo.

Jeb Bush, som hadde unngått å kritisere eller uttrykke støtte for Vietnamkrigen registrerte seg for militærtjeneste etter å ha fullført high school i 1971. I det fjerde og siste uttakslotteriet den 2. februar 1972, for menn født i 1953 som skulle reise ut i 1973, fikk Bush nummer 26 på en kalenderbasert skala som strakk seg til 365. men ingen flere uttak ble gjort etter 1972,  fordi USA endret praksis til en frivillig tjenesteordning fra og med begynnelsen av 1973.Janowitz, Morris and Charles C. Moskos, Jr. “Five Years of the All-Volunteer Force: 1973-1978. Armed Forces & Society, Jan 1979; vol. 5: pp. 171–218. http://afs.sagepub.com/cgi/reprint/5/2/171 

Selv om flere i familien hadde gått på Yale University, valgte Bush å gå på University of Texas i Austin i begynnelsen av september 1971.  Han spilte på tennislaget Texas Longhorns i 1973.  Han var medlem av Phi Beta Kappa og gikk ut med magna cum laude med en B.A. i Latin-Amerika studier.http://www.nytimes.com/2014/05/25/us/politics/jeb-bush-gives-party-something-to-think-about.html Han fullførte studiet på under normert tid, på 2 og et halvt år.Kelley, Kitty.  The Family: The Real Story of the Bush Dynasty, p. 404 (Doubleday, 2004).

 Næringslivskarriere 
I 1974 begynte Bush som nyutdannet i den internasjonale avdelingen til Texas Commerce Bank, som ble grunnlagt av familien til James Baker. I november 1977, ble han sendt til Caracas, hovedstaden i Venezuela, for å starte opp en ny avdeling for banken hvor han fungerte som "branch manager" og «vice president».

Etter det amerikanske presidentvalget i 1980, flyttet Bush og familien til Miami-Dade County, Florida.  Han tok jobb i eiendomsbransjen sammen med Armando Codina, en 32 år gammel kubansk innvandrer og selvgjort millionær. Codina hadde tjent en formue på en datamaskin bedrift, og deretter etablert et nytt selskap, The Codina Group, for å forfølge nye forretningsmuligheter innen eiendom.Zweigenhaft, Richard and Domhoff, G. William.  Diversity in the Power Elite: How it Happened, Why it Matters, p. 149 (Rowman & Littlefield 2006).  Under tiden hans med selskapet, fokuserte Bush på å finne leietakere for kommersielle utviklingsprosjekter. Codina gjorde til slutt Bush partner i en ny bedrift, som raskt utviklet seg til å bli Sør-Floridas ledende eiendomsutvikler. Som partner, fikk Bush 40% av firmaets profitt.

I årene Bush bodde i Miami, var han involvert i en rekke oppstartselskaper, inkludert et mobiltelefoniselskap, samt som styremedlem på et norsk-eid selskap som solgte brannutstyr til Trans-Alaska Pipeline System. Bush ble også minoritetseier i Jacksonville Jaguars, han kjøpte et selskap som solgte sko i Panama, og han ble involvert i et prosjekt for å selge vannpumper i Nigeria.Swasy, Alecia and Trigaux, Robert. "Make the Money and Run", St. Petersburg Times (September 20, 1998). Miguel Recarey, som drev International Medical Centres (IMC), hyret Bush som eiendomskonsulent og betalte han $75,000 for å finne bedriften nye lokaler, selv om bedriften aldri flyttet. Bush lobbyerte imidlertid tungt for Recarey og IMC ovenfor Reagan-administrasjonen.Campbell, Duncan "The Bush dynasty and the Cuban criminals." The Guardian (December 2, 2002).  Besøkt 05.09.2015

 Guvernør 
I 1994 stilte Jeb Bush som republikanerens guvernørkandidat mot den sittende demokratiske guvernøren Lawton Chiles. Bush tapte knepent med 49.2 % av stemmene mot 50.8 % til Chiles.November 8, 1994 General Election  Official Results  Governor & Cabinet Florida Department of State
Division of Elections, hentet 22. august 2012. Samme år ble broren George W. Bush for første gang valgt til guvernør i Texas. Etter nederlaget jobbet Bush med sosialt arbeid og oppretting av skoler. 

I 1998 satset han igjen på å bli valgt til guvernør, denne gang mot demokraten Buddy MacKay. Jeb Bush vant valget med 55.3 % av stemmene.General Election  Official Results  Governor & Cabinet, November 3, 1998 General Election Florida Department of State
Division of Election, hentet 22. august 2012  

I tiden som guvernør konsentrerte Bush seg mye om skolereform, og dessuten miljøspørsmål som bevaring av de store Everglades nasjonalparkmyrene.

Da hans bror, George W. Bush, vant presidentvalget i 2000 med et meget jevnt resultat i Florida var Jeb Bush guvernør i delstaten. Han nøt en ganske stor popularitet i Florida, og ble i 2002 gjenvalgt som guvernør med 56% av stemmene. Floridas lover begrenser politikere til to valgperioder som guvernør, og i 2006 ble guvernørposten overtatt av partifellen Charlie Crist.

 Presidentvalget i 2016 
Jeb Bush var kandidat til presidentvalget i 2016 i USA. I forkant av lanseringen av kandidaturet, var Jeb Bush gjentatte ganger nevnt som en mulig kandidat for republikanerne til embetet.Davis, Lanny. "Two reasons why Democrats should fear a Jeb Bush 2016 presidential run." FoxNews.com. 2014-06-20. Besøkt 2014-12-24.Blumenthal, Paul. "George W. Bush Says Jeb Bush 2016 Presidential Run Is 'A Toss-Up'." The Huffington Post. 2014-11-09. Besøkt 2014-12-24.Thomas, Ken. "George P. Bush Says Father Jeb 'Still Assessing' Presidential Bid." Associated Press (via The Huffington Post). 2014-10-26. Besøkt 2014-12-24.Robertson, Gary D. "Jeb Bush stumping for Republicans, weighing run for president." Associated Press (via Portland Press-Herald). 2014-09-24. Besøkt 2014-12-24.

16. desember 2014 kunngjorde Jeb Bush på Twitter at han «aktivt utforsket mulighetene for å stille til presidentvalget i 2016».   Dette ble regnet av flere medier som en lansering av eget kandidatur, hvorpå også Jeb Bush var den første mulige kandidaten til presidentvalget i 2016 til å gjøre dette 

Bush kunngjorde kandidaturet sitt den 15. juni 2015 på det multikulturelle universitetet Miami Dade College.  Ifølge pressebyrået Reuters, karakteriserte Bush seg som en mer moderat, men konservativ republikaner.  Han lovet en meningsfull innvandringsreform, snakket flytende spansk, lovet å skake opp i Washington, minnet velgerne om hans kones mexicanske familiebakgrunn, og kritiserte Hillary Clinton.Holland, Steve.  “Jeb Bush strikes softer tone at start of White House run” , Reuters (15.06.2015).  Ifølge direktør for Paul Simon Public Policy Institute, David Yepsen, er det «ganske vanskelig for republikanere å vinne presidentvalget om trenden blant latinamerikanske velgerne fortsetter. (Bush) har noen unike kvaliteter som appellerer til disse stemmegiverne og han vil forsøke å maksimere dem.» Sidenhan kunngjorde sitt kandidaturet har meningsmålingene vist Bush som jevnbyrdig med en rekke andre kandidater.Mazzei, Patricia and Sherman, Amy.  “With pressure on, Jeb Bush delivers forceful speech confirming 2016 presidential candidacy”, Miami Herald (15.06.2015).

Etter ikke å ha innfridd forventningene ved de tre første primærvalgene, kunngjorde Bush den 20. februar 2016 at han trakk seg fra nominasjonskampen.

 Referanser 

 Eksterne lenker 





Kategori:Guvernører i Florida
Kategori:Bush-familien
Kategori:Personer fra Midland i Texas
Kategori:Personer fra Houston
Kategori:Personer fra Andover i Massachusetts